Diari Oficial de la Generalitat Valenciana


Sumari del DOGV 2165, del 16-12-1993 (1993/830062)

DECRET 242/1993, de 7 de desembre, del Govern Valencià, de creació del Consell Assessor i de Participació del Medi Ambient.
---------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/12/07/242**

### Versions

 27/01/2016 - Actualitat  Text inicial: 16/12/1993 - 26/01/2016 

### Dades del document

Número de DOGV
:   2165

Data del DOGV
:   16-12-1993

Secció del DOGV
:   DISPOSICIONS GENERALS

Número del document
:   1993/830062


Data del document
:   07-12-1993

Organisme emissor
:   Conselleria de Medi Ambient

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Disposició derogada 27.01.2016**

**Decret 242/1993, de 7 de desembre, del Govern Valencià, de creació del Consell Assessor i de Participació del Medi Ambient.**

**[(DOCV núm. 2165 de 16.12.1993)](http://www.docv.gva.es/datos/1993/12/16/pdf/1993_830062.pdf) Ref. 2950/1993**

La Constitució espanyola estableix que correspon als poders públics facilitar la participació de tots els ciutadans en la vida social; aquest principi constitucional resulta especialment important en l'àmbit dels programes ambiental en els quals és imprescindible una gran interacció entre les administracions públiques i la societat per a una millor comprensió i actuació conjunta respecte dels problemes existents.

D'altra banda, cal vehicular les preocupacions i interessos que en aquesta matèria tenen tant els investigadors i professionals que s'hi dediquen com les associacions que, des de diferents interessos tenen la defensa del medi ambient i la qualitat de vida com a objectiu, proporcionant l'adequada informació i estimulant la participació en la presa de decisions. Aquesta és la finalitat que es pretén amb la creació del Consell Assessor i de Participació del Medi Ambient.

Per aixà, a proposta del Conseller de Medi Ambient, després de la deliberació del Govern Valencià en la reunió del dia 7 de desembre de 1993,

DECRETE

**Article primer** ****[1]****

El Consell Assessor i de Participació del Medi Ambient es configura com a òrgan assessor i via de participació d'institucions i entitats públiques i privades en matèria de medi ambient i gestió forestal.

**Article segon** ****[2]****

Seran funcions del Consell Assessor i de Participació del Medi Ambient les següents:

a) Conéixer i participar en els programes d'actuació de la Conselleria de Territori i Habitatge en matèria de medi ambient, com també els projectes de normativa que en matèria d'ordenació i gestió mediambiental la Conselleria de Territori i Habitatge sotmeta al Consell.

b) Conéixer i participar en els programes d'actuació de la Conselleria de Territori i Habitatge en matèria de gestió forestal, com també els projectes de normativa que en matèria forestal la Conselleria de Territori i Habitatge sotmeta al Consell.

c) Col·laborar en les campanyes d'informació i divulgació sobre temes mediambientals que organitze la Conselleria de Territori i Habitatge.

d) Assessorar la Conselleria de Territori i Habitatge en aquelles qüestions relatives a medi ambient que expressament se li encomanen.

e) Qualssevol altres que en matèria de medi ambient li siguen atribuïdes normativament o es desprenen de la seua naturalesa d'òrgan col·laborador, assessor i de participació.

**Article tercer** ****[3]****

El Consell Assessor i de Participació del Medi Ambient tindrà com a òrgans de funcionament:

- El Ple.

- La Comissió Assessora.

Podran crear-se grups de treball per a tractar matèries específiques de competència del Consell, de les quals podran formar part, a proposta del Ple, altres integrants pel seu especial coneixement, vinculació o interés en la matèria objecte de la Comissió.

**Article quart** ****[4]****

El Ple del Consell Assessor i de Participació del Medi Ambient estarà format pels següents membres:

- El president, que serà el titular de la Conselleria de Territori i Habitatge, o de la conselleria que tinga assignades les competències de medi ambient.

- El titular de la Secretaria Autonòmica de Territori i Medi Ambient.

- El titular de la Sotssecretaria de la Conselleria de Territori i Habitatge.

- El titular de la Direcció General de Planificació i Ordenació Territorial, de la Conselleria de Territori i Habitatge.

- El titular de la Direcció General de Gestió del Medi Natural, de la Conselleria de Territori i Habitatge.

- El titular de la Direcció General de Qualitat Ambiental, de la Conselleria de Territori i Habitatge.

- El titular de la Direcció General que tinga assignades les competències en matèria de mines.

- Els directors territorials de la Conselleria de Territori i Habitatge.

- Dos representants dels municipis de la Comunitat Valenciana, designats pel conseller, a proposta de la Federació Valenciana de Municipis i Províncies.

- Dos representants de les universitats de la Comunitat Valenciana, designats pel conseller, a proposta del Consell Valencià d'Universitats.

- Dos representants de la Comissió Assessora, designats pel conseller de Territori i Habitatge.

- Dos representants d'organitzacions empresarials, designats pel conseller de Territori i Habitatge, a proposta d'aquestes.

- Dos representants de les Cambres de Comerç, Indústria i Navegació, designats pel conseller de Territori i Habitatge, a proposta d'aquestes.

- Dos representants, un per cadascun dels sindicats més representatius, designats pel conseller de Territori i Habitatge, a proposta d'aquests.

- Dos representants de les organitzacions de major implantació en el sector agrari, designats pel conseller de Territori i Habitatge, a proposta d'aquestes.

- Dos representants de les associacions de l'àmbit de la Comunitat Valenciana, l'objecte de les quals està relacionat amb la conservació dels recursos forestals i del medi ambient, designats pel conseller de Territori i Habitatge, a proposta d'aquestes.

- Dos representants d'associacions de l'àmbit de la Comunitat Valenciana, l'objecte social de les quals siga l'ús ordenat, recreatiu i esportiu de les forests, designades pel conseller de Territori i Habitatge, a proposta d'aquestes.

- Tres representants de propietaris de finques forestals, un per cada una de les tres províncies, designats pel conseller de Territori i Habitatge, a proposta de les organitzacions empresarials.

- Un representant de la federació de consumidors de major implantació en els municipis de la Comunitat Valenciana, designat pel conseller de Territori i Habitatge, a proposta d'aquesta.

- Un representant de la federació d'associacions de veïns de major implantació a municipis de la Comunitat Valenciana, designat pel conseller de Territori i Habitatge, a proposta d'aquesta.

- Un representant d'associacions o entitats relacionades amb l'estudi, la investigació forestal i la ordenació de forests, designat pel conseller de Territori i Habitatge, a proposta d'aquestes.

El secretari, que actuarà amb veu però sense vot, serà designat pel conseller de Territori i Habitatge entre el personal de la Conselleria de Territori i Habitatge.

**Article cinquè** ****[5]****

La Comissió Assessora estarà formada per experts designats pel conseller de Territori i Habitatge, i realitzarà els estudis que, relacionats amb les matèries de la seua competència, li encomanen el ple o el president.

La coordinació dels grups de treball correspondrà al titular de la Sotssecretaria de la Conselleria de Territori i Habitatge.

**Article sisè**

El Ple del Consell es reunirà amb caràcter ordinari trimestralment, i amb caràcter extraordinari quan el convoque el president per iniciativa pròpia o per sol·licitud d'un terç dels membres, que hauran d'incorporar a la sol·licitud l'ordre del dia que es proposa.

**Article setè** ****[6]****

El Consell Assessor i de Participació del Medi Ambient aprovarà les seues normes de funcionament amb el vot favorable de dos terços dels seus membres.

**Article vuitè** ****[7]****

Els òrgans de participació que, creats per normes reguladores de matèria específica, existisquen a la Conselleria de Territori i Habitatge es coordinaran amb el Consell Assessor i de Participació del Medi Ambient.

Els assumptes que han de ser informats per un òrgan específic, assessor o de participació, no hauran de ser informats pel Consell Assessor i de Participació del Medi Ambient. No obstant això, la Conselleria de Territori i Habitatge informarà al Consell dels informes elaborats en aquests casos”.

València, 7 de desembre de 1993

El President de la Generalitat Valenciana,

JOAN LERMA I BLASCO

El Conseller de Medi Ambient,

EMERIT BONO I MARTINEZ

 

 

---

****[1]****Article modificat pel **[Decret 2/2004, de 16 de gener](http://www.docv.gva.es/index.php?id=26&tl=nombran&url_lista=&TEXTO_LIBRE=nombran&tipo_search=legislacion&num_tipo=6&sig=0219/2004&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICI)**, del Consell de la Generalitat, pel qual es modifica el Decret 242/1993, de 7 de desembre, del Consell de la Generalitat, de creació del Consell Assessor i de Participació del Medi Ambient (DOCV núm. 4673 de 20.01.2004) Ref. Base de dades 0219/2004.

****[2]****Ibídem.

****[3]****Ibídem.

****[4]****Ibídem.

****[5]****Ibídem.

****[6]****Ibídem.

****[7]****Ibídem.


Còpia Permalink ELI